EPG บวก 4% โบรกฯคาดกำไร Q3/65 แตะ 443 ลบ. ทั้งปีนิวไฮ ชูเป้า 15 บ.
EPG บวก 4% โบรกฯคาดกำไร Q3/65 (ต.ค.-ธ.ค.64) แตะ 443 ลบ. ชี้ปีนี้โตเด่นรับแรงหนุนการเติบโตทั้งสามธุรกิจ AeroFlex, AeroKlas และ EPP คาดมีปันผลราว 3.70% ต่อปี แนะ “ซื้อ” เป้า 15 บ.
4 ม.ค. 2565

ผู้สื่อข่าวรายงานว่าวันนี้ (4 ม.ค. 2565) ราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 11:38 น. อยู่ที่ระดับ 11.70 บาท เพิ่มขึ้น 0.50 บาท หรือ 4.46% โดยทำจุดสูงสุดที่ 11.80 บาท และทำจุดต่ำสุดที่ 11.40 บาท ด้วยมูลค่าการซื้อขาย 257.49 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (4 ม.ค. 2565) โดยคาดกำไร ต.ค.-ธ.ค.2564 จะอยู่ที่ 443 ล้านบาท เพิ่มขึ้น 8% จากไตรมาสก่อน และเพิ่มขึ้น 3% จากงวดเดียวกันของปีก่อน จาก Covid-19 ผ่อนคลาย ปัญหาเรือขาดแคลนดีขึ้น ส่วนแนวโน้มปี 2565 จะเติบโตดีและทำสถิติสูงสุดใหม่ รับแรงหนุนการเติบโตทั้งสามธุรกิจ AeroFlex, AeroKlas และ EPP อย่างไรก็ดีคาดมีปันผลราว 3.70% ต่อปี แนะนำ “ซื้อ” ราคาเป้าหมาย 15 บาท